ai4bharat/Pralekha huggingface dataset:
పౌర విమానయాన మంత్రిత్వ శాఖ
'స్వచ్ఛత హి సేవ' అభియాన్  2023 కింద శ్రమదానం నిర్వహింంచిన పౌర విమానయాన మంత్రిత్వ శాఖ
ప్రాంతీయ/క్షేత్ర కార్యాలయాల ద్వారా విమానాశ్రయాలు, విమానాల్లో పరిశుభ్రత కార్యక్రమాలు చేపట్టే ప్రణాళిక రూపొందించిన పౌర విమానయాన మంత్రిత్వ శాఖ
మధ్యప్రదేశ్లోని గ్వాలియర్లో స్వచ్ఛత శ్రమదానంలో పాల్గొన్న కేంద్ర మంత్రి శ్రీ జ్యోతిరాదిత్య సింధియా
పౌర విమానయాన మంత్రిత్వ శాఖ ఆధ్వర్యంలోని అన్ని సంస్థలు వివిధ ప్రదేశాల్లో శ్రమదానం నిర్వహించాయి. కేంద్ర పౌర విమానయాన శాఖ మంత్రి శ్రీ జ్యోతిరాదిత్య సింధియా, మధ్యప్రదేశ్లోని గ్వాలియర్లో స్వచ్ఛత శ్రమదాన్లో పాల్గొన్నారు. 'స్వచ్ఛత హి సేవ' ప్రజా ఉద్యమంలో చేరేలా, తమ పరిసరాలను పరిశుభ్రంగా ఉంచుకునేలా ప్రజలను చైతన్యపరిచారు.
పౌర విమానయాన మంత్రిత్వ శాఖ కార్యదర్శి శ్రీ ఉమ్లున్మాంగ్ ఉల్నామ్ నేతృత్వంలో న్యూదిల్లీలోని రాజీవ్గాంధీ భవన్లోనూ శ్రమదానం జరిగింది. రాజీవ్గాంధీ భవన్కు ఆనుకుని ఉన్న సర్వీస్ రోడ్డు, ప్రాంగణాన్ని శుభ్రం చేశారు. పౌర విమానయాన మంత్రిత్వ శాఖ, ఎయిర్పోర్ట్స్ అథారిటీ ఆఫ్ ఇండియా అధికార్లు, స్వచ్ఛంద సేవకులు “శ్రమదానం” కార్యక్రమానికి సహకరించారు.
శ్రమదానం, ఇతర కార్యకలాపాల కోసం, కేంద్ర తాగునీరు & పారిశుద్ధం విభాగం; కేంద్ర గృహ నిర్మాణం & పట్టణ వ్యవహారాల మంత్రిత్వ శాఖ సంయుక్త ఆధ్వర్యంలో ఈ సంవత్సరం సెప్టెంబర్ 15 నుంచి అక్టోబర్ 2 వరకు 'స్వచ్ఛత హి సేవ'  ప్రచారం నిర్వహిస్తున్నారు.
ఎస్హెచ్ఎస్ ప్రచారాంశం 'వ్యర్థ రహిత భారతదేశం'లో భాగంగా, పౌర విమానయాన మంత్రిత్వ శాఖ ఈ జాతీయ స్థాయి కార్యక్రమంలో నిబద్ధతతో పాల్గొంటోంది:
- విమానాశ్రయాల్లో ఎస్హెచ్ఎస్ 2023 సందేశాల ప్రకటన;
- స్వచ్ఛత సందేశాన్ని వ్యాప్తి చేయడానికి దేశవ్యాప్తంగా విమానాశ్రయాలలో బ్యానర్లు, పోస్టర్లు, సెల్ఫీ పాయింట్లను ఉంచడం;
- విమానాశ్రయాల్లో 'స్వచ్ఛత హి సేవ' ప్రచారం దృశ్యాలను ప్రసారం చేయడం;
- మంత్రిత్వ శాఖ & క్షేత్ర కార్యాలయాలలో స్వచ్ఛత ప్రతిజ్ఞలను నిర్వహించడం;
- స్వచ్ఛత పరుగు పోటీలు నిర్వహించడం
1 అక్టోబర్ 2023న ఉదయం 10 గంటలకు స్వచ్ఛ భారత్లో భాగంగా పరిశుభ్రత కార్యక్రమం శ్రమదాన్లో చేరడం కోసం ప్రధాన మంత్రి “ఏక్ తారీఖ్ ఏక్ ఘంటా ఏక్ సాథ్” యొక్క స్పష్టమైన పిలుపునకు అనుగుణంగా, దేశవ్యాప్తంగా భారీ పరిశుభ్రత డ్రైవ్ నిర్వహించబడింది.
'స్వచ్ఛత హి సేవ' లక్ష్యాలను సాధించడంలో సహకరించేందుకు, పౌర విమానయాన మంత్రిత్వ శాఖ & దాని ఆధ్వర్యంలోని సంస్థలు, ప్రాంతీయ/క్షేత్ర కార్యాలయాలు ప్రణాళికాబద్ధంగా పని చేశాయి. 1 అక్టోబర్ 2023న 140 పారిశుద్ధ్య కార్యక్రమాలు, శ్రమదానాలు నిర్వహించారు.
ప్రధాన మంత్రి కార్యాలయం
‘గోవా సోలార్ రూఫ్టాప్ పోర్టల్’ ద్వారా సౌరశక్తి సద్వినియోగంపై ప్రధానమంత్రి ప్రశంస
సౌరశక్తి సద్వినియోగంతోపాటు సుస్థిర ప్రగతిని ముందుకు నడిపించే దిశగా గోవా సోలార్ రూఫ్టాప్ పోర్టల్ ఏర్పాటు ఓ మంచి ముందడుగని ప్రధానమంత్రి శ్రీ నరేంద్ర మోదీ ప్రశంసించారు. నవ్య-పునరుత్పాదకశాఖ, విద్యుత్ శాఖల సహకారంతో గోవాసోలార్.ఇన్  పేరిట ఈ ఆన్లైన్ పోర్టల్ను గోవా ఇంధన అభివృద్ధి సంస్థ  రూపొందించింది.
దీనిపై గోవా ముఖ్యమంత్రి డాక్టర్ ప్రమోద్ సావంత్ ట్వీట్కు ప్రతిస్పందనగా పంపిన సందేశంలో:
“సుస్థిర ప్రగతిని సాధించడంలో భాగంగా సౌరశక్తిని సద్వినియోగం చేసుకోవడంలో ఇదొక మంచి ముందడుగు” అని ప్రధానమంత్రి ప్రశంసించారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఉత్పాదకతను, పోటీ తత్వాన్ని పెంచేందుకు ఈశాన్య ప్రాంతం, సిక్కింలలో ఎంఎస్ఎంఇలకు ప్రోత్సాహం అన్న కేంద్ర ప్రభుత్వ పథకానికి నూతన మార్గదర్శకాలు
ఈశాన్య ప్రాంతం, సిక్కింలలో సూక్ష్మ, చిన్న, మధ్య తరహా పరిశ్రమలు ల ప్రోత్సాహం అన్న కేంద్ర రంగ పథకానికి నూతన మార్గదర్శకాలను కేంద్ర ప్రభుత్వం ఆమోదించింది. ఈ పథకాన్ని 15వ ఫైనాన్స్ కమిషన్ కాలం లో అమలు అవుతుంది. ఈశాన్య ప్రాంతం, సిక్కింలలో సూక్ష్మ, చిన్న, మధ్య తరహా పరిశ్రమల సామర్ధ్య నిర్మాణంతో పాటు ఉత్పాదకతను, పోటీతత్వాన్ని పెంచేందుకు ఆర్ధిక మద్దతును అందించడం ఈ పథకం లక్ష్యం. ఈ పథకంలో దిగువన పేర్కొన్న అంశాలను పొందుదపరచడం జరిగింది:
1. ఉనికిలో ఉన్న చిన్న స్థాయి సాంకేతిక కేంద్రాల ఆధునీకరణ, నూతన కేంద్రాల ఏర్పాటుః
ఉనికిలో ఉన్న చిన్న స్థాయి సాంకేతిక కేంద్రాల ఆధునీకరణకు, నూతన కేంద్రాల ఏర్పాటు కోసం రాష్ట్ర ప్రభుత్వాలకు ఆర్ధిక సహాయాన్ని అందించడం ఈ పథకం లక్ష్యం. ఈశాన్య ప్రాంతం, సిక్కింలలో అందుబాటులో ఉండే పండ్లు, సుగంధ ద్రవ్యాలు, వ్యవసాయం, అటవీ, పట్టుపరిశ్రమ తదితరాల విషయంలో శిక్షణ, తయారీ, పరీక్ష, ప్యాకేజీ, పరిశోధన& అభివృద్ధి, ఉత్పత్తి, ప్రక్రియల ఆవిష్కరణల అనుబంధంగా ఉమ్మడి సౌకర్యాల కల్పన కోసం ప్రాజెక్టుల ఏర్పాటు. కేంద్రం అందించే ఆర్థిక సహాయం 90%గా ఉంటుంది. మొత్తం ప్రాజెక్టు విలువ రూ. 15.00 కోట్లకన్నా ఉన్నవాటిని కూడా పరిగణనలోకి తీసుకున్నప్పటికీ, గరిష్ట సహాయాన్ని రూ. 13.50 కోట్లకు పరిమితం చేస్తారు.
2. ఉనికిలో ఉన్న, నూతన పారిశ్రామిక ఎస్టేట్ల అభివృద్ధి:
ఉనికిలో ఉన్న, నూతన పారిశ్రామిక ఎస్టేట్లు, అంతస్తులు కలిగిన పారిశ్రామిక సముదాయాల అభివృద్ధికి కూడా కేంద్ర ప్రభుత్వ ఆర్ధిక సహాయం అందిస్తారు. ప్రభుత్వం అందించే ఆర్ధిక సహాయం 90% ఉంటుంది. నూతన పారిశ్రామిక ఎస్టేట్ అభివృద్ధికి గరిష్ట ప్రాజెక్టు విలువ అంచనా రూ. 15.00 కోట్లుగా పరిగణిస్తారు, అదే ఉనికిలో ఉన్న పారిశ్రామిక ఎస్టేట్ అభివృద్ధికి రూ. 10.00 కోట్లుగా ఉంటుంది. మొత్తం ప్రాజెక్టు విలువ రూ. 10.00/ 15.00 కోట్లు కలిగిన ప్రాజెక్టుల గరిష్ట విలువను రూ. 9.00/ 13.50 కోట్లుగా పరిగణించి సహాయాన్ని అందిస్తారు.
3. పర్యాటక రంగం అభివృద్ధిః
గృహ సముదాయాలలో వంటగది, బేకరీ, లాండ్రీ, డ్రైక్లీనింగ్, రిఫ్రిజరేషన్, కోల్డ్ స్టోరేజ్, ఐటి ఇన్ఫ్రా, మంచి నీరు, స్థానిక ఉత్పత్తుల ప్రదర్శన కేంద్రం, సాంస్కృతిక కార్యకలాపాల కేంద్రం తదితర ఉమ్మడి సేవల సృష్టికి ప్రాజెక్టులను కూడా ఈ పథకం కింద పరిగణిస్తారు. స్థానిక చిన్న తరహా పరిశ్రమలతో ప్రాజెక్టులకు లంకె ఉండాలి. ప్రాజెక్టులకు కేంద్ర ప్రభుత్వం అందించే ఆర్ధిక సహాయం 90%గా ఉంటుంది. గరిష్ట సహాయం రూ. 4.50 కోట్లకు పరిమితం చేశారు.
పథకానికి సంబంధించిన నూతన మార్గదర్శకాలు కార్యాలయ వెబసైట్లో www.dcmsme.gov.in అన్న లింక్ను క్లిక్ చేయడం ద్వారా పొందవచ్చు.
పెట్రోలియం- సహజ వాయువుల మంత్రిత్వ శాఖ
ఈ నెల 5-7 తేదీల్లో, ఇటలీలోని మిలన్లో పర్యటించనున్న కేంద్ర పెట్రోలియం, సహజ వాయువుల శాఖ మంత్రి శ్రీ హర్దీప్ సింగ్ పూరి
కేంద్ర పెట్రోలియం, సహజ వాయువుల శాఖ మంత్రి శ్రీ హర్దీప్ సింగ్ పూరి నేతృత్వంలో కేంద్ర అధికారులు, వ్యాపార ప్రతినిధుల బృందం ఇటలీ పర్యటనకు వెళ్తోంది. మిలన్లో జరిగే గ్యాస్టెక్ మిలన్-2022 కార్యక్రమానికి ఈ బృందం హాజరవుతుంది. ఈ నెల 5వ తేదీ నుంచి 7వ తేదీ వరకు పర్యటన సాగుతుంది.
వివిధ దేశాల మంత్రులు, ప్రపంచ స్థాయి ఇంధన సంస్థల సీఈవోలు కలిసే అతి పెద్ద కార్యక్రమం ఇది. ఎల్ఎన్జీ మీద, మారుతున్న ఇంధన అవసరాల మీద, మహమ్మారి తర్వాత ఆర్థిక పునరుద్ధరణ అంచనాల మీద, ఇంధన పరివర్తన కోసం ఒక మార్గాన్ని నిర్దేశించడంపై చర్చలు జరుగుతాయి.
ఈజిప్టు పెట్రోలియం & ఖనిజ వనరుల శాఖ మంత్రి, పోర్చుగల్ ఇంధన శాఖ కార్యదర్శితో కలిసి శ్రీ హర్దీప్ సింగ్ పూరి ప్రారంభ వేడుకల్లో పాల్గొంటారు. "ఇంధన భద్రత, పరివర్తన", "అభివృద్ధి చెందుతున్న దేశాలకు ఇంధన పరివర్తన" అంశాల మీద జరిగే మంత్రుల ప్యానెల్ చర్చల్లో కూడా పాల్గొంటారు.
"ఇండియా స్పాట్లైట్: భారతదేశ ఇంధన పరిశ్రమను శక్తిమంతం చేయడం - సుస్థిర భవిష్యత్తు కోసం కొత్త మార్గాలు" అంశంపై జరిగే ప్యానెల్ చర్చకు శ్రీ పూరి అధ్యక్షత వహిస్తారు.
గ్యాస్టెక్ మిలన్-2022కి హాజరయ్యే వివిధ దేశాల మంత్రులు, అంతర్జాతీయ ఇంధన సంస్థల సీఈవోలతోనూ భారత కేంద్ర మంత్రి ద్వైపాక్షిక సమావేశాలు నిర్వహిస్తారు.
ఆ ప్రదర్శనలో, భారతీయ ఇంధన సంస్థల ఎగ్జిబిషన్ స్టాళ్లను కూడా ఆయన ప్రారంభిస్తారు.
భారతదేశ ఆర్థిక వృద్ధిని, మొత్తం ఇంధన విలువ గొలుసులో మన దేశంలో ఉన్న పెట్టుబడి అవకాశాలను తెలియజేయడానికి ఈ పర్యటన ఒక అవకాశంగా ఉంటుంది.
మంత్రిత్వ శాఖ నిర్వహించనున్న ప్రధాన కార్యక్రమం 'ఇండియా ఎనర్జీ వీక్', వచ్చే ఏడాది ఫిబ్రవరి 5 నుంచి 8 వరకు బెంగళూరులో జరుగుతుంది. ఈ పర్యటన సందర్భంగా మంత్రి ఆ కార్యక్రమాన్ని ప్రారంభించనున్నారు.
ప్రధాన మంత్రి కార్యాలయం
హనుక్కాపర్వదినం సందర్భం లో ఇజ్ రాయల్ ప్రజల కు మరియు శ్రీ బెంజామిన్ నెతన్యాహూ కుఅభినందనలను తెలిపిన ప్రధాన మంత్రి
హనుక్కా పండుగ సందర్భం లో ఇజ్ రాయల్ ప్రజల కు, శ్రీ బెంజామిన్ నెతన్యాహూ కు మరియు ప్రపంచం అంతటా వెలుగుల ను రువ్వేటటువంటి ఈ పర్వదినాన్ని జరుపుకొంటున్న వారందరి కి ప్రధాన మంత్రి శ్రీ నరేంద్ర మోదీ అభినందనలను వ్యక్తం చేశారు.
ప్రధాన మంత్రి ఒక ట్వీట్ లో -
‘‘ నా మిత్రుడు శ్రీ బెంజామిన్ నెతన్యాహూ కు, ఇజ్ రాయల్ లో నా స్నేహితుల కు, మరియు ప్రపంచ వ్యాప్తం గా ఈ వెలుగుల పండుగ ను జరుపుకొంటున్న వారందరి కి ఇవే హనుక్కా శుభాకాంక్షలు. ఛగ్ సమీచ్.’’ అని పేర్కొన్నారు.
రహదారి రవాణా, హైవేల మంత్రిత్వ శాఖ
50వేల కిలోమీటర్లమేర రహదారుల నిర్మాణానికి రోడ్డు రవాణా, రహదారుల మంత్రిత్వ శాఖ పథకం
వాటిలో నాలుగు, ఆరు వరుసలు కలిగిన రహదారులే ఎక్కువ
ఆకర్షణీయమైన ఆదాయంపై పెట్టుబడిదార్లకు హామీ
ఐఎన్వీఐటీ భేటీలో రోడ్డు రవాణా, రహదారుల శాఖ కార్యదర్శి ప్రసంగం
భారతీయ ఆర్థిక శక్తి సామర్థ్యాలను తిరిగి పరిపుష్టం చేసేందుకు జాతీయ మౌలిక సదుపాయాల పైప్ లైన్ ప్రాజెక్టు పేరిట ఒక భారీ కార్యక్రమాన్ని ప్రభుత్వం పట్టాలెక్కించింది. ఈ కార్యక్రమంలో ప్రధాన భాగంగా రహదారుల అభివృద్ధిని చేపట్టింది. ప్రణాళికా వ్యయంలో పావు వంతుకుపైగా రహదారుల అభివృద్ధికే కేటాయించింది. రహదారుల విస్తరణతో అనుసంధాన సమస్య, రవాణా సంబంధమైన ఖర్చులు తగ్గడంతోపాటుగా, వాహనాల యాజమాన్యంలో వృద్ధి కూడా చోటుచేసుకుంటుంది.
మౌలిక సదుపాయాల పైప్ లైన్ ప్రాజెక్టులో భాగంగా, మౌలిక సదుపాయాల పెట్టుబడుల ట్రస్టుల ఏర్పాటుకు కేంద్ర మంత్రివర్గం ఇప్పటికే ఆమోదం తెలిపింది. నిర్మాణం పూర్తయి, కనీసం ఒక ఏడాది టోల్ రుసుం వసూలు రికార్డు కలిగిన జాతీయ రహదారులను ఆర్థికంగా ప్రయోజకరంగా మార్చేందుకు జాతీయ రహదారుల సంస్థకు ఈ ట్రస్టు ఉపకరిస్తుంది. ఏదైనా గుర్తించిన రహదారి వ్యవస్థకు సంబంధించి టోల్ రుసుం విధించేందుకు భారత జాతీయ రహదారుల ప్రాధికార సంస్థకు హక్కు ఉంటుంది. ఎంతో బృహత్తరమైన ఈ ప్రాజెక్టులో పెట్టుబడులు పెట్టేలా బలమైన ఇన్వెస్టర్లను ఆకర్షించేందుకు కేంద్ర రోడ్డు రవాణా మంత్రిత్వ శాఖ ఎన్నో కార్యక్రమాలు చేపడుతూ వస్తోంది.
న్యూఢిల్లీలో నిన్న సాయంత్రం ప్రముఖ పెట్టుబడిదార్లు, భారీ పెట్టుబడి దార్ల గ్రూపులతో జరిగిన సమావేశంలో రోడ్డు రవాణా, రహదారుల మంత్రిత్వ శాఖ కార్యదర్శి గిరిధర్ ఆరమనే ప్రసంగించారు. దేశంలో 50వేల కిలోమీటర్లకు పైగా రహదారులను నిర్మించాలని తమ మంత్రిత్వ శాఖ సంకల్పించిందన్నారు. ఎక్కువ భాగం, నాలుగు వరుసలు, ఆరు వరుసలు కలిగిన విశాలమైన రోడ్లనే నిర్మిస్తున్నట్టు చెప్పారు. పెట్టుబడుదార్ల గ్రూపులకు విశాలమైన ప్రాతిపదికను అందించే వేదికగా ఐఎన్వీఐటీని పరిగణించాలని ఆయన పెట్టుబడిదార్లకు సూచించారు. రహదారుల అభివృద్ధికోసం నిధుల సమీకరణకు ఐఎన్వీ ఐటీ ఒక ఆకర్షణీయమైన వాహకంగా పనిచేయగలదని హామీ ఇచ్చారు. ఆకర్షణీయమైన ఆదాయం లభించేలా, ఇబ్బందులను తొలగించేలా ఐఎన్వీఐటీ ఆస్తులను ఎంపిక చేస్తామని కూడా ఆయన హామీ ఇచ్చారు. ప్రతిపాదిత రహదారులకు సుదీర్ఘమైన రుసుం వసూలు చరిత్ర ఉంటుందని, సుంకం విధింపు ప్రక్రియ కూడా ఆకర్షణీయంగా ఉండవచ్చని అన్నారు. పెట్టుబడులకు తగిన విలువ చేకూరేలా చర్యలు తీసుకుంటామని హామీ ఇచ్చారు.
పెట్టుబడులు పెట్టే భాగస్వాములను డైరెక్టర్ల బోర్డులోకి తీసుకురావడం ద్వారా పెట్టుబడుల యాజమాన్య వ్యవస్థను ప్రజాస్వామ్య బద్ధం చేస్తామని గిరిధర్ అరమనే చెప్పారు. కంపెనీని వృత్తిపరమైన ప్రమాణాలతో నిర్వహించేందుకు చర్యలు తీసుకుంటామన్నారు. వృత్తి నైపుణ్యం, సామర్థ్యం ప్రాతిపదికగానే ప్రాజెక్టు మేనేజర్ల ఎంపిక ప్రక్రియ ఉంటుందని ఆయన చెప్పారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 వ్యాక్సిన్ తయారీ సామర్థ్యంపై అప్డేట్
సిహెచ్ఏడిఓఎక్స్1 ఎన్సిఓవి- 19 కరోనా వైరస్ వ్యాక్సిన్   ను ఎం/ఎస్ సీరమ్ ఇన్స్టిట్యూట్ ఆఫ్ ఇండియా ప్రైవేట్ లిమిటెడ్, పూణే తయారు చేసింది. హోల్ వైరియన్ ఇన్యాక్టివేటెడ్ కరోనా వైరస్ వ్యాక్సిన్  ను ఎం/ఎస్ భారత్ బయోటెక్ ఇంటర్నేషనల్ లిమిటెడ్, హైదరాబాద్ తయారు చేసింది.
ఎం/ఎస్ సీరమ్ ఇన్స్టిట్యూట్ ఆఫ్ ఇండియా తెలియజేసినమేరకు కొవిషీల్డ్ ప్రస్తుత నెలవారీ వ్యాక్సిన్ ఉత్పత్తి సామర్థ్యం సుమారుగా నెలకు 250-275 మిలియన్ మోతాదులుగా ఉంది.
ఎం/ఎస్ భారత్ బయోటెక్ ఇంటర్నేషనల్ లిమిటెడ్, హైదరాబాద్ ద్వారా తెలియజేయబడినట్లుగా కోవాగ్జిన్ యొక్క ప్రస్తుత నెలవారీ వ్యాక్సిన్ ఉత్పత్తి సామర్థ్యం సుమారుగా 50-60 మిలియన్ మోతాదులు. రెండు కంపెనీలు ప్రస్తుత ఉత్పత్తి సామర్థ్యంలో దాదాపు 90% సాధించాయి.
డ్రగ్స్ అండ్ కాస్మెటిక్స్ యాక్ట్, 1940 కింద కొత్త డ్రగ్స్ మరియు క్లినికల్ ట్రయల్స్ రూల్స్, 2019 నిబంధనల ప్రకారం దేశంలో కోవిడ్ మహమ్మారి కారణంగా తక్షణ అవసరాల దృష్ట్యా సిడిఎస్సిఓ కొవిడ్-19 నియంత్రణ కోసం కోవాగ్జిన్ మరియు కోవిషీల్డ్ వ్యాక్సిన్లను అనుసరించడానికి అనుమతులను మంజూరు చేసింది. అత్యవసర పరిస్థితుల్లో కొవిడ్-19 నివారణకోసం పరిమిత ఉపయోగం కోసం కోవాగ్జిన్ మరియు కోవిషీల్డ్ అనుమతించబడ్డాయి.
కొవిడ్-19 వ్యాక్సిన్ల తయారీకి అనుమతి :
- గామ్-కొవిడ్-వాక్ కంబైన్డ్ వెక్టర్ వ్యాక్సిన్ [స్పుత్నిక్ -V] ఎం/ఎస్ ఆర్ఏ , పానసియ బయోటెక్ లిమిటెడ్ న్యూఢిల్లీ ద్వారా తయారు చేయబడింది. దీనిని 02.07.2021న రష్యాలోని ఎం/ఎస్ జెనెరియం జెఎస్సి నుండి దిగుమతి చేసుకున్న రెడీ టు ఫిల్  బల్క్ను ఉపయోగిస్తుంది.
- నోవల్ కరోనా వైరస్ 2019-ఎన్కోన్ వ్యాక్సిన్ [జైకోన్-డి]ని 20.08.2021న అహ్మదాబాద్లోని ఎం/ఎస్ కాడిలా హెల్త్కేర్ లిమిటెడ్ తయారు చేసింది.
- ఎడి26. కొవ్2-ఎస్  కొవిడ్-19 వ్యాక్సిన్ని ఎం/ఎస్ బయోలాజికల్ ఈ లిమిటెడ్, హైదరాబాద్ ఎం/ఎస్ జాన్సన్ & జాన్సన్ ప్రైవేట్ లిమిటెడ్ ద్వారా తయారు చేయబడిన బల్క్ను 18.08.2021న దిగుమతి చేసుకుంది.
- గామ్-కొవిడ్-వాక్ కంబైన్డ్ వెక్టర్ వ్యాక్సిన్ [స్పుత్నిక్ -V] ఎం/ఎస్ ఆర్డిఐఎఫ్, రష్యా నుండి ఎం/ఎస్ హెటెరో బయోఫార్మా లిమిటెడ్, హైదరాబాద్ ద్వారా 07.10.2021న సాంకేతికత బదిలీ కింద తయారు చేయబడింది.
కొవిడ్-19 వ్యాక్సిన్ల దిగుమతికి అనుమతి:
- గామ్-కొవిడ్-వాక్ కంబైన్డ్ వెక్టర్ వ్యాక్సిన్ [స్పుత్నిక్ -V] 12.04.2021న హైదరాబాద్లోని ఎం/ఎస్ డాక్టర్ రెడ్డీస్ లాబొరేటరీస్ లిమిటెడ్కి అందించబడింది.
- ఎంఆర్ఎన్ఏ-1273 కొవిడ్-19 వ్యాక్సిన్  ఎం/ఎస్ సిప్లా లిమిటెడ్, ముంబైకి 29.06.2021న అందించబడింది.
- ఎడి26. కొవ్2-ఎస్  కొవిడ్-19 వ్యాక్సిన్ని ఎం/ఎస్ జాన్సన్ & జాన్సన్ ప్రైవేట్ లిమిటెడ్, ముంబైకు 07.08.2021న ఇవ్వబడింది.
కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈ రోజు రాజ్యసభలో లిఖితపూర్వక సమాధానంలో ఈ విషయాన్ని తెలిపారు.
పౌర విమానయాన మంత్రిత్వ శాఖ
మెరుగైన సేవల్ని అందించేలా తిరుచ్చి విమానాశ్రయం ఆదునికీకరణ
- స్థిరమైన లక్షణాలతో శక్తి సామర్థ్య భవనంగా నిలువనున్నవిమానాశ్రయ టెర్మినల్
- ఏప్రిల్ 2023 నాటికి సిద్ధం కానున్న తిరుచ్చి విమానాశ్రయ టెర్మినల్
భారత విమానాశ్రయ ప్రాధికారిక సంస్థ  తిరుచ్చి ఎయిర్పోర్ట్ విస్తరణ పనులను చేపట్టింది, ఇందులో కొత్తగా సమీకృత ప్యాసింజర్ టెర్మినల్ బిల్డింగ్, కొత్త ఆప్రాన్, ఎయిర్ ట్రాఫిక్ కంట్రోల్  టవర్ మరియు పెరుగుతున్న ప్రయాణీకుల రద్దీని తీర్చడానికి వీలుగా మరియు విమానాశ్రయంలో ఎక్కువ ప్రయాణికుల తాకిడి ఉన్న వేళలలో
రద్దీ తగ్గించడానికి ఎయిర్ సైడ్ సౌకర్యాలను ఆదునికీకరిచడం వంటి పనులు ఉన్నాయి. రూ.951.28 కోట్లతో నిర్మిస్తున్న ఈ కొత్త టెర్మినల్ భవనం రద్దీ సమయాల్లో 2900 మంది ప్రయాణికుల అవసరాలను తీర్చేలా చేసేలా డిజైన్ చేయబడింది. 48 చెక్-ఇన్ కౌంటర్లు మరియు 10 బోర్డింగ్ బ్రిడ్జిలతో అమర్చబడి, ఈ టెర్మినల్ మేటి స్థిర లక్షణాలతో శక్తి సామర్థ్య భవనంగా నిలువనుంది.
75000 చదరపు మీటర్ల విస్తీర్ణంతో కొత్త టెర్మినల్ భవనం గంభీరమైన పైకప్పుతో డైనమిక్ మరియు నాటకీయ భవన రూపానికి ఐకానిక్ నిర్మాణంగా రూపొందించబడింది. భవనం లోపలి భాగాలు సమకాలీన పద్ధతిలో వివిధ పదార్థాలు మరియు అల్లికల ద్వారా నగరం యొక్క రంగులు మరియు సంస్కృతిని ప్రతిబింబించేలా తీర్చిదిద్దబడుతోంది. కొత్త టెర్మినల్ సహజమైన రూపం దక్షిణ రీజియన్కు ఒక ప్రత్యేకమైన నిర్మాణ గుర్తింపును తేనుంది. టెర్మినల్ డిజైన్లకు కొత్త కోణాన్ని జోడించనుంది. ఇక్కడి స్థానిక సంస్కృతి, సాంప్రదాయ వాస్తు శిల్పం గురించి బలమైన సూచనలు భవనం యొక్క నిర్మాణంలో వ్యక్తీకరించబడతాయి. వచ్చే మరియు బయలుదేరే ప్రయాణీకులు ఈ గుర్తింపును ప్రదేశానికి సంబంధించిన సూచనను గ్రహించేలా ఇక్కడ సౌకర్యాల్ని రూపకల్పన చేయనున్నారు. విమానాశ్రయ విస్తరణ ప్రాజెక్ట్లో కొత్త ఆప్రాన్ ఏర్పాటు చేయబడుతోంది. మల్టిపుల్ ఆప్రాన్ ర్యాంప్ సిస్టమ్కు అనువుగా ఉండేలా చేయడానికి అనుబంధ టాక్సీవేలు, ఐసోలేషన్ బే కూడా ఇందులో ఏర్పాటు చేస్తున్నారు. ఈ వ్యవస్థ విమానాశ్రయాన్ని మల్టిపుల్ ఆప్రాన్ ర్యాంప్ సిస్టమ్కు అనువుగా ఉండేలా చేస్తుంది, అంటే ఐదు వైడ్-బాడీ  లేదా 10 నారో బాడీ ఎయిర్క్రాఫ్ట్  ఆప్రాన్ ర్యాంప్ విధానానికి అనువుగా ఉండేలా చేస్తుంది. అంతే కాకుండా, కంట్రోల్ రూమ్, సపోర్టింగ్ ఎక్విప్మెంట్ రూమ్లు, టెర్మినల్ రాడార్, రాడార్ సిమ్యులేషన్, ఆటోమేషన్ సౌకర్యాలు, వీహెచ్ఎఫ్, ఏఏఐ కార్యాలయాలు మరియు వాతావరణ శాఖ కార్యాలయాల నిర్మాణం కూడా విస్తరణ ప్రాజెక్ట్లో భాగంగా ఉంది. టెర్మినల్ బిల్డింగ్ను నగరానికి కలిపే నాలుగు లేన్ల ఎలివేటెడ్ యాక్సెస్ రోడ్డు కూడా ప్రాజెక్ట్లో భాగంగా ఉంది. ఈ టెర్మినల్ బిల్డింగ్కు సంబంఇంచి ఇప్పటికే 75% కంటే ఎక్కువ నిర్మాణ పనులు ఇప్పటికే పూర్తయ్యాయి. ఏప్రిల్ 2023 నాటికి ప్రాజెక్ట్ సిద్ధం కానుంది. చెన్నై & కోయంబత్తూర్ తర్వాత అంతర్జాతీయ ప్రయాణీకుల రద్దీలో తిరుచ్చి రెండవ అతిపెద్ద విమానాశ్రయం. వైమానిక మౌలిక వసతుల
అభివృద్ధి కారణంగా తమిళనాడులోని తిరుచ్చి మరియు పరిసర ప్రాంతాల ప్రజలకు మెరుగైన విమాన కనెక్టివిటీని నిర్ధారిస్తుంది.
ఫొటో రైటప్ః
కొత్త ఇంటిగ్రేటెడ్ టెర్మినల్ బిల్డింగ్, కొత్త ఆప్రాన్ & కొత్త సమాంతర టాక్సీవే యొక్క ఏరియల్ వ్యూ
నిర్మాణంలో ఉన్న నిర్మాణాత్మక ఉక్కు పనులు
కొనసాగుతున్న సర్వీస్ యార్డు పనులు
కొనసాగుతున్న ఎంఈపీ పనులు
పురోగతిలో ఉన్న సమాంతర టాక్సీవే పనులు
టెర్మినల్ భవనం యొక్క దృక్కోణ వీక్షణం
మానవ వనరుల అభివృద్ధి మంత్రిత్వ శాఖ
14500 'పీఎం శ్రీ' పాఠశాలలు ఆదర్శ పాఠశాలలుగా ఉద్బవిస్తాయి, ఇతర పాఠశాలలకు నాయకత్వం వహిస్తాయి
'ప్రధానమంత్రి స్కూల్స్ ఫర్ రైజింగ్ ఇండియా'  పేరుతో కొత్త కేంద్ర ప్రాయోజిత పథకానికి 7 సెప్టెంబర్ 2022న కేంద్ర మంత్రివర్గం ఆమోదం తెలిపింది. జాతీయ విద్య విధానం  2020 అమలు కోసం, నిర్దిష్ట కాలంలో ఆదర్శవంతమైన పాఠశాలలుగా ఉద్బవించడానికి, పరిసరాల్లోని ఇతర పాఠశాలలకు నాయకత్వం వహించడానికి ఈ కార్యక్రమం తీసుకురావడం జరిగింది.
కేంద్ర/రాష్ట్ర/యూటీ ప్రభుత్వం/స్థానిక సంస్థల ఆధ్వర్యంలో ఇప్పటికే నడుస్తున్న పాఠశాలల్లో కొన్నింటిని బలోపేతం చేయడం ద్వారా దేశవ్యాప్తంగా 14500కు పైగా పీఎం శ్రీ పాఠశాలలను ఏర్పాటు చేయాలని ఈ పథకంలో నిబంధన ఉంది. పీఎం శ్రీ పాఠశాలల మొదటి దశలో, కేపీఎస్/ఎన్వీఎస్లతో పాటు 27 రాష్ట్రాలు/యూటీల నుంచి మొత్తం 6,207 పాఠశాలలు ఎంపికయ్యాయి. వీటి ద్వారా 35 లక్షలకు పైగా విద్యార్థులు ప్రయోజనం పొందుతున్నారు.
కేంద్ర విద్యాశాఖ సహాయ మంత్రి శ్రీమతి అన్నపూర్ణ దేవి ఈ రోజు రాజ్యసభలో లిఖితపూర్వక సమాధానం రూపంలో ఈ సమాచారం అందించారు.
పర్యటక మంత్రిత్వ శాఖ
స్వదేశ్ దర్శన్ పథకం 13 థిమ్యాటిక్ సర్క్యూట్లలో ‘బౌద్ధ థీమ్’తో సహా 76 ప్రాజెక్టులకు కింద పర్యాటక మంత్రిత్వ శాఖ మంజూరీ : శ్రీ జి. కిషన్ రెడ్డి
పర్యటక అభివృద్ధి అనేది ప్రధానంగా రాష్ట్ర ప్రభుత్వాలు/కేంద్రపాలిత ప్రాంత పరిపాలనల బాధ్యత. పర్యాటక మంత్రిత్వ శాఖ తన స్వదేశ్ దర్శన్ పథకం కింద దేశంలోని పర్యాటక మౌలిక సదుపాయాల అభివృద్ధి కోసం 'బౌద్ధ థీమ్'తో సహా 13 థీమాటిక్ సర్క్యూట్లలో 76 ప్రాజెక్టులకు మంజూరు తెలిపింది. పథకం కింద ఉన్న ప్రాజెక్టులకు రాష్ట్ర ప్రభుత్వాలు/కేంద్రపాలిత ప్రాంతాల పరిపాలనల వ్యవస్థలతో సంప్రదించి అభివృద్ధి చేయడం కోసం గుర్తించబడ్డాయి. నిధుల లభ్యత, తగిన వివరణాత్మక ప్రాజెక్ట్ నివేదికల సమర్పణ, స్కీమ్ మార్గదర్శకాలకు కట్టుబడి ముందుగా విడుదల చేసిన నిధుల వినియోగం మొదలైన వాటికి లోబడి ఈ ప్రాజెక్టులకు మంజూరీ తెలుపబడింది. ఈరోజు లోక్సభలో పర్యాటక శాఖ మంత్రి శ్రీ జి. కిషన్రెడ్డి ఒక ప్రశ్నకు లిఖితపూర్వక సమాధానంలో ఈ సమాచారాన్ని అందించారు.
ప్రధాన మంత్రి కార్యాలయం
శహీద్భగత్ సింహ్ కు ఆయన జయంతి నాడు శ్రద్ధాంజలి ఘటించిన ప్రధాన మంత్రి
శహీద్ భగత్ సింహ్ కు ఆయన జయంతి నాడు ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు.
ప్రధాన మంత్రి ఒక ట్వీట్ లో-
‘‘స్వాతంత్ర్య మహా సేనాని శహీద్ భగత్ సింహ్ కు ఆయన జయంతి నాడు ఇదే వినమ్ర శ్రద్దాంజలి.
సాహసి భగత్ సింహ్ భారతదేశం లో ప్రతి ఒక్కరి మనసు లోనూ జీవిస్తూ ఉన్నారు. ఆయన సాహసోపేతమైనటువంటి త్యాగం అసంఖ్యాకుల లో దేశభక్తి జ్వాల ను రగిలించింది. ఆయన జయంతి సందర్భం లో నేను ఆయన కు శిరస్సు ను వంచి ప్రణామాన్ని ఆచరిస్తున్నాను; ఆయన పవిత్ర ఆదర్శాల ను స్మరించుకొంటున్నాను.’’ అని పేర్కొన్నారు.
(
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఎంఇ రంగంలో విదేశీ పెట్టుబడులు
యోగ్యత కలిగిన పెట్టుబడి సంస్థల పరిమాణం, స్థాయితో సంబంధం లేకుండా ఏకరీతిగా అమలు అయ్యే సహాయక విధానమే విదేశీ ప్రత్యక్ష పెట్టుబడి . ఎఫ్డిఐని ప్రోత్సహించేందుకు ప్రభుత్వం పెట్టుబడిదారుఅనుకూల విధానాన్ని రూపొందించింది. ఇందులో కొన్ని వ్యూహాత్మకంగా ముఖ్యమైన రంగాలు/ కార్యకలాపాలను మినహాయించి సూక్ష్మ, చిన్న, మధ్యతరహా పరిశ్రమలు సహా పలు రంగాలు / కార్యకలాపాలు ఆ రంగ చట్టాలు, నిబంధనలు, నియమాలు, రక్షణ షరుతులు, రాష్ట్ర/ స్థానిక/ చట్టాలు/ నిబంధనలకు కట్టుబడి యాంత్రిక మార్గం ద్వారా 100% ఎఫ్డిఐలను స్వాగతిస్తున్నాయి.
కాగా, ఎంఎస్ఎంఇ రంగంలో విదేశీ పెట్టుబడుల వల్ల కలిగే ప్రయోజనాలు, దుష్ప్రయోజనాలను పోటీతత్వం, సాధ్యత దృష్టికోణంపై మంత్రిత్వ శాఖ ఎటువంటి నిర్ధిష్ట అధ్యయనాన్ని నిర్వహించలేదు.
దేశంలో ఎంఎస్ఎంఇ రంగం అభివృద్ధి, ప్రోత్సహించే లక్ష్యంతో అనేక పథకాలు, కార్యక్రమాలను సూక్ష్మ, చిన్న, మధ్యతరహా పరిశ్రమల  మంత్రిత్వ శాఖ అమలు చేస్తోంది.
ఇందులో ఎంఎస్ఎంఇ చాంపియన్ పథకం, సూక్ష్మ, చిన్న పరిశ్రమలకు నిధులను హామీ ఇచ్చే ట్రస్టు , ప్రధానమంత్రి ఉపాధి పథకం , సూక్ష్మ, చిన్న పరిశ్రమలు - సామూహిక అభివృద్ధి కార్యక్రమం  సహా పలు పథకాలు ఉన్నాయి.
ఎంఎస్ ఎంఇ రంగానికి తోడ్పాటును అందించేందుకు ఆత్మనిర్భర్ భారత్ అభియాన్ కింద ప్రభుత్వం పలు చర్యలను తీసుకుంది.
1) ఎంఎస్ఎంఇలు సహా అత్యవసర పరపతి హామీ పథకం  కింద వ్యాపారం కోసం రూ. 5 లక్షల కోట్ల అనుషంగిత షరతులు లేని యాంత్రిక రుణాలు.
2) ఆత్మనిర్భర భారత్ నిధ ద్వారా రూ. 50,000 కోట్ల ఈక్విటీ పంపిణీ. భారత ప్రభుత్వం నుంచి రూ. 10,000 కోట్ల కార్పస్ను కలిగి ఉండే సదుపాయం ఉంది.
3) ఎంఎస్ఎంఇలను వర్గీకరించేందుకు సవరించిన నూతన ప్రమాణాలు.
4) వ్యాపారం చేయడాన్ని సులభతరం చేసందుకు ఉద్యమ్ రిజిస్ట్రేషన్ ద్వారా ఎంఎస్ఎంఇల నూతన రిజిస్ట్రేషన్.
5) రూ. 200 కోట్ల వరకు సేకరణ కోసం గ్లోబల్ టెండర్లు ఉండవు.
6) చిల్లర, టోకు వ్యాపారులను 02 జులై, 2021 నుంచి ఎంఎస్ఎంఇలలో చేర్చడం.
7) ఎంఎస్ఎంఇల స్థాయి ఊర్ధ్వముఖంగా మారుతుంటూ పన్నేతర ప్రయోజనాలను 3 ఏళ్ళవరకు కొనసాగింపు.
8) నమోదు చేసుకున్న ఎంఎస్ఎంఇలు ఉపాధి కోరుతున్నవారి కోసం ఎన్సిఎస్లో అన్వేషిస్తున్న ఫలితంగా కార్మిక & ఉపాధి మంత్రిత్వ శాఖకు చెందిన ఉదయం పోర్టల్, నేషనల్ కెరీర్ సర్వీస్ లను విలీనం .
ఈ సమాచారాన్ని సూక్షమ, చిన్న, మధ్య తరహా పరిశ్రమల మంత్రిత్వ శాఖ సహాయమంత్రి శ్రీ భానుప్రతాప్ సింగ్ వర్మ సోమవారం రాజ్యసభకు ఇచ్చిన లిఖిత పూర్వక సమాధానంలో వెల్లడించారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
'అర్బన్ మొబిలిటీ ఇండియా'  సదస్సు &ప్రదర్శన-2022 ఈ నెల 4-6 తేదీల్లో కొచ్చిలో జరగనుంది
కేంద్ర గృహ నిర్మాణం, పట్టణ వ్యవహారాల మంత్రి శ్రీ హర్దీప్ సింగ్ పూరి, కేరళ ముఖ్యమంత్రి శ్రీ పినరయి విజయన్ నవంబర్ 4న సంయుక్తంగా ఈ కార్యక్రమాన్ని ప్రారంభిస్తారు
“ఆజాదీ@75 – సుస్థిర స్వయం సంవృద్ధి పట్టణ ప్రాంత రవాణా” అంశం మీద యూఎంఐ సదస్సు & ప్రదర్శన-2022 దృష్టి పెడుతుంది
15వ 'అర్బన్ మొబిలిటీ ఇండియా'  సదస్సు & ప్రదర్శన-2022 నవంబర్ 4, 2022న కొచ్చిలోని గ్రాండ్ హయత్ హోటల్లో ప్రారంభమవుతుంది. కేంద్ర గృహ నిర్మాణం, పట్టణ వ్యవహారాల మంత్రి శ్రీ హర్దీప్ సింగ్ పూరి, కేరళ ముఖ్యమంత్రి శ్రీ పినరయి విజయన్ ఈ కార్యక్రమాన్ని సంయుక్తంగా ప్రారంభిస్తారు. కేరళ ప్రభుత్వ సహకారంతో కేంద్ర గృహ నిర్మాణం, పట్టణ వ్యవహారాల మంత్రిత్వ శాఖ ఈ సదస్సును నిర్వహిస్తోంది. కేంద్ర, రాష్ట్ర ప్రభుత్వాల ప్రముఖులు, మెట్రో రైల్ కంపెనీల మేనేజింగ్ డైరెక్టర్లు, రవాణా సంస్థల ముఖ్య కార్యనిర్వాహకులు, అంతర్జాతీయ నిపుణులు, విద్యావేత్తలు, విద్యార్థులు ఇందులో పాల్గొంటారు.
పట్టణ రవాణా వ్యవస్థలోని సమస్యలను పరిష్కరించేలా రాష్ట్ర & నగర స్థాయుల్లో సామర్థ్యాలను పెంచడానికి భారత ప్రభుత్వం తీసుకొచ్చిన జాతీయ పట్టణ రవాణా విధానం -2006 ముఖ్య ప్రాధాన్యత ఇస్తోంది. సమాజంలోని అన్ని వర్గాలకు సమానమైన, స్థిరమైన పట్టణ రవాణా వ్యవస్థలను అభివృద్ధి చేయడానికి మార్గదర్శకాలు అందిస్తోంది.
ఎన్యూటీపీలో భాగంగా... భారతదేశ పట్టణ రవాణా మీద వార్షిక అంతర్జాతీయ సదస్సు & ప్రదర్శన నిర్వహించడానికి మంత్రిత్వ శాఖ చొరవ తీసుకుంది. ఈ సదస్సు యూఎంఐగా అందరికీ సుపరిచితం. ఈ సదస్సుకు హాజరయ్యే నగర సంస్థల అధికారులకు తాజా సమాచారాన్ని అందించడం సదస్సు ప్రాథమిక లక్ష్యం. ప్రపంచవ్యాప్తంగా అమలవుతున్న కొత్త, ఉత్తమ పట్టణ రవాణా విధానాల గురించి నగర అధికారులు తాజా సమాచారం తెలుసుకుంటారు. దేశీయ, అంతర్జాతీయ నిపుణులు, సాంకేతికత & సేవల సంస్థలతో పరస్పరం మాట్లాడడానికి నగర అధికారులకు ఈ సదస్సు అవకాశాన్ని అందిస్తుంది. తద్వారా, తమ నగరాల్లో రవాణాను స్థిరమైన మార్గంలో అభివృద్ధి చేయడానికి మంచి ఆలోచనలతో వారు తిరిగి వెళ్తారు. జాతీయ, అంతర్జాతీయ నిపుణులు, సాంకేతికత & సేవల సంస్థలు, విధాన రూపకర్తలు, పట్టణ రవాణా రంగానికి చెందిన అధికారులను ఒకే వేదికపైకి ఈ కార్యక్రమం తీసుకువస్తుంది.
“ఆజాదీ@75 – సుస్థిర స్వయం సంవృద్ధి పట్టణ ప్రాంత రవాణా” అంశం మీద ఈ సంవత్సరం అర్బన్ మొబిలిటీ ఇండియా  సదస్సు & ప్రదర్శన దృష్టి పెడుతుంది. నగరాల్లో సమర్థవంతమైన, అధిక నాణ్యమైన, స్థిరమైన రవాణా వ్యవస్థల రూపకల్పన, అమలు అవసరాన్ని ఇది ప్రధానంగా ప్రస్తావిస్తుంది. ప్రజలందరి రవాణా అవసరాలను తీర్చేలా రవాణా వ్యవస్థలను మరింత అనుకూలంగా వినియోగించుకునేలా సమాచార సాంకేతికతలో వేగవంతమైన పురోగతి, ఆవిష్కరణలు పరిస్థితులను మారుస్తున్నాయి. విస్తృతమైన రవాణా ఎంపికలను ఆవిష్కరణలు అందిస్తున్నాయి. తద్వారా, ప్రయాణీకుల ఎంపికల పరిధి పెరిగింది. ఉదాహరణకు, మెట్రో రైలుకు మెట్రో నియో, మెట్రో లైట్ తక్కువ ధర ఎంపికలుగా మారాయి. మధ్యస్థాయి నగరాలకు ఇవి మంచి ఎంపికలుగా ఉపయోగపడతాయి. ఒకే నగరంలో ఎక్కువ ప్రాంతాలకు ప్రజలను చేరవేయగలిగేలా నగరాలు వినూత్నమైన రవణా సేవలు అందించే ప్రణాళికల్లో ఉన్నాయి. తద్వారా వ్యక్తిగత మోటారు వాహనాల అవసరాన్ని అవి తగ్గిస్తాయి.
యూఎంఐ సదస్సు & ప్రదర్శన 2022 వివరణాత్మక రోజువారీ కార్యక్రమాలు
మహిళా, శిశు అభివృద్ధి మంత్రిత్వ శాఖ
మహిళ మరియు శిశు అభివృద్ధి మంత్రిత్వ శాఖ కార్యదర్శిగా బాధ్యతలు స్వీకరించిన శ్రీ అజయ్ తిర్కే
మహిళ మరియు శిశు అభివృద్ధి మంత్రిత్వ శాఖ  కార్యదర్శిగా శ్రీ అజయ్ తిర్కే ఈ రోజు న్యూఢిల్లీలో బాధ్యతలు స్వీకరించారు. శ్రీ అజయ్ తిర్కే మధ్యప్రదేశ్ కేడర్కు చెందిన 1987 బ్యాచ్ ఐఏఎస్ అధికారి. నిన్న పదవీ విరమణ పొందిన శ్రీ రవీంద్ర పన్వర్ స్థానంలో మహిళ మరియు శిశు అభివృద్ధి మంత్రిత్వ శాఖ  కార్యదర్శిగా అజయ్ తిర్కే భాధ్యతలు స్వీకరించారు. డబ్ల్యూసీడీ కార్యదర్శిగా బాధ్యతలు చేపట్టడానికి ముందు శ్రీ అజయ్ తిర్కే అదే మంత్రిత్వ శాఖలో ప్రత్యేక కార్యదర్శి హోదాలో ఉంటూ సేవలందించారు. మహిళ, శిశు అభివృద్ధి మంత్రిత్వ శాఖలో అదనపు కార్యదర్శిగా చేరడానికి ముందు 2017 సంవత్సరంలో భారత ప్రభుత్వ మానవ వనరుల అభివృద్ధి మంత్రిత్వ శాఖలో పాఠశాల విద్య మరియు అక్షరాస్యత విభాగంలో జాయింట్ సెక్రటరీగా పనిచేశారు. అంతకు ముందు శ్రీ అజయ్ తిర్కే 2004 నుండి 2009 వరకు డిప్యూటేషన్ ప్రాతిపదికన రక్షణ మంత్రిత్వ శాఖకు డైరెక్టర్ మరియు జాయింట్ సెక్రటరీగా కూడా పని చేశారు. శ్రీ అజయ్ తిర్కే 2015 నుండి 2017 వరకు మధ్యప్రదేశ్ గవర్నర్కు ప్రిన్సిపల్ సెక్రటరీగా సేవలందించారు. మధ్యప్రదేశ్ క్యాడర్కు చెందిన ఆయన తన కేటాయింపు జరిగిన రాష్ట్రంలో మెడికల్ ఎడ్యుకేషన్, లేబర్ అండ్ ఎంప్లాయిమెంట్ మరియు గ్రామీణాభివృద్ధి శాఖలను సమర్థంగా నిర్వహించిన విస్తృతమైన అనుభవం ఉంది. మధ్యప్రదేశ్లోని స్టేట్ కోఆపరేటివ్ మార్కెటింగ్ ఫెడరేషన్  మేనేజింగ్ డైరెక్టర్గా కూడా శ్రీ అజయ్ తిర్కే పని చేశారు. అంతకు ముందు మధ్యప్రదేశ్లోని సిధి, హోషంగాబాద్, రాయ్పూర్ జిల్లా కలెక్టర్గా కూడా ఆయన సేవలందించారు. దీనికి తోడు అతను మధ్యప్రదేశ్లో ఇండియన్ అడ్మినిస్ట్రేటివ్ సర్వీస్ అధికారిగా వివిధ హోదాల్లో శ్రీ అజయ్ తిర్కే పనిచేశారు.
(Visitor Counter : 156